Afasia - Wikipedia

# Afasia

### Na Galipedia, a wikipedia en galego.

A afasia é un deterioro da linguaxe despois de ter sido adquirida de xeito normal e sen déficit intelectual correlativo. As causas principais son:

- tumores
- enfermidades infecciosas (como a meninxite);
- enfermidades dexenerativas (como a esclerose múltiple);
- accidentes con traumatismo craneal;
- tensión metabólica (intoxicacións);

A dificultade da linguaxe máis común dos afásicos é a incapacidade para falar correctamente por problemas de decodificación, memoria e de sintaxe. Debido a que os afásicos frústranse con facilidade, é destacabel o papel da relaxación, o xogo, a pantomima e das actividades interesantes para o suxeito, xunto co adestrameno auditivo intenso.

## [editar] Tipos

Afasia de Broca ou afasia motora
  por lesión na área de Broca. Vese afectada principalmente a emisión verbal, que fica moitas veces reducida a unha palabra ou algunhas expresións estereotipadas. A linguaxe espontánea é sempre pobre e asume un estilo "telegráfico": substantivos ou formas nominais do verbo (o chamado agramatismo). A perturbación afecta á realización das sílabas fónicas, sen realmente afectar o sistema fonolóxico. Pertúrbase tamén a escrita (agrafía). Non se ven afectadas, porén, a recepción dos signos verbais, a comprensión ou a lectura.

Afasia de Wernicke ou afasia sensorial
  por lesións na área de Wernicke (rexión temporal). A fala é fluída, mais resulta difícil de comprender debido a que se deforman as palabras (parafasia literaria), substitúense os termos esperados por outros (parafasia verbal) e prodúcense iteracións (perseveración). O mesmo acontece na escrita (paragrafía) e na lectura en voz alta (paralexia). Vense afectadas a comprensión oral e escrita. Distínguense tres tipos de afasias sensoriais, posibelmente relacionadas con áreas distintas da zona de Wernicke:
  unha con sordeira verbal,
  outra con incomprensión verbal,
  outra dominada pola desorganización da atención.

Afasia de condución
  por lesións do fascículo arqueado (xunción paríeto-temporal posterior). Consiste nunha perturbación da prepetición das palabras e frases e por unha linguaxe espontánea, perturbada por "engavetamentos" (telescopages en francés) de paslabras e por autocorreccións. O mesmo que na afasia de Broca, a comprensión non se ve afectada.

Afasia global transitoria
  cando se interrompe temporalmente o rego sanguíneo na arteria cerebral media.

Traído desde "http://gl.wikipedia.org../../../a/f/a/Afasia.html"

Categoría: Trastornos da linguaxe

##### Views

- Artigo
- Discusión
- Revisión actual

##### Procura

##### Outras linguas

- Български
- Deutsch
- English
- Español
- Suomi
- Français
- עברית
- Italiano
- 日本語
- Bahasa Melayu
- Nederlands
- ‪Norsk (bokmål)‬
- Polski
- Português
- Русский
- Slovenčina
- Српски / Srpski
- Svenska
- Türkçe
- Українська
- 中文